སྨག་རུམ་གྱི་ཁྲོད་དུ།ཐོག་མར་ཁྱེད་ཀྱི་མིག་ལམ་དུ་མངོན་ཡོང་བ་ནི་ཁོང་ཚོའི་དཀར་ལོག་ལོག་གི་སྤྱན་གཉིས་ཀ་ཡིན་ལ།དེ་རྗེས་ཁོང་ཚོ་རིམ་བཞིན་སྨག་ཁྲོད་ནས་ཕྱིན་ཐོན་ཡོང་།སྐབས་དེར་ཁྱེད་ཀྱི་མིག་མདུན་དུ་ཡོད་པ་ནི།ཕྱག་ཏུ་གཡུལ་གྱི་མཚོན་ཆ་ཐོགས་ཤིང་སྐུ་ལ་གཅན་གཟན་གྱི་པགས་པས་གཡོགས་པ།དབུ་ལ་མི་མགོའི་དོ་ཤལ་གྱིས་བརྒྱན་པའི་བདུད་ཀྱི་ཆ་བྱད་ཅན་དེ་དག་ཡིན།སྒ་ལེན་སྟེང་མགོན་ཁང་ནང་གི་མག་མག་གི་འོད་ཕུང་ནང་དུ།འཇིགས་སུ་རུང་བའི་སྲུང་མ་འདི་དག་གིས་ནག་ཐིང་ཐིང་གི་རྩིག་གྱང་ངོས་སུ་གར་འཆམ་པ་ལྟར།བཞེངས་ནས་དུས་རབས་མང་བོ་ཕྱིན་པའི་དུས་དེ་རིང་ཡང་མི་རྣམས་ལ་འཇིགས་དད་གཉིས་ཀའི་ཚོར་བ་ལྷན་ཅིག་ཏུ་སྐྱེད་ཀྱི་འདུག